CELEX: 32003R0068
Language: lt
Date: 2003-01-16 00:00:00
Title: 2003 m. sausio 16 d. Komisijos reglamentas (EB) Nr. 68/2003 dėl informacijos, gautos iš kitų šaltinių nei statistiniai tyrimai, naudojimo ir 2003 m. tyrimo dėl žemės ūkio valdų struktūros rezultatų pranešimo terminų

Svarbus teisinis pranešimas

|

32003R0068

Oficialusis leidinys L 012 , 17/01/2003 p. 0005 - 0007

		Komisijos reglamentas (EB) Nr. 68/20032003 m. sausio 16 d.dėl informacijos, gautos iš kitų šaltinių nei statistiniai tyrimai, naudojimo ir 2003 m. tyrimo dėl žemės ūkio valdų struktūros rezultatų pranešimo terminųEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. vasario 29 d. Tarybos reglamentą (EEB) Nr. 571/88 dėl Bendrijos žemės ūkio valdų struktūros tyrimų organizavimo [1], su paskutiniais pakeitimais, padarytais Reglamentu (EB) Nr. 143/2002 [2], ypač į jo 8 straipsnio 2 dalį ir II priedo 5 punktą,kadangi:(1) Pagal Tarybos reglamento (EEB) Nr. 571/88 8 straipsnio 2 dalį tam tikros valstybės narės paprašė Komisijos leisti tam tikriems rodikliams naudoti jau turimą informaciją iš kitų šaltinių, nei statistiniai tyrimai.(2) Struktūros tyrimo rezultatai yra itin svarbūs bendrai žemės ūkio politikai. Būtina užtikrinti aukštą informacijos kokybę ir todėl duomenų, gautų iš kitų šaltinių nei statistiniai tyrimai, naudojimas gali būti priimtinas tik jei šie duomenys yra tokie pat patikimi kaip statistinių tyrimų duomenys.(3) 2003 m. tyrimų dėl žemės ūkio valdų struktūros atskirų tyrimų duomenų pranešimo terminus Komisija nustato atsižvelgdama į tai, kad tyrimų atlikimo tvarkaraštis skirtingose valstybėse narėse yra skirtingas.(4) Struktūros tyrimų svarba bendrai žemės ūkio politikai ir auganti naujausių duomenų paklausa reiškia, kad tyrimų duomenys turi būti kaip galima greičiau sutvarkyti ir pranešti Komisijai (Eurostatui).(5) Šiame reglamente numatytos priemonės atitinka Žemės ūkio statistikos nuolatinio komiteto nuomonę,PRIĖMĖ ŠĮ REGLAMENTĄ:1 straipsnis1. Danijai, Vokietijai, Nyderlandams, Austrijai, Švedijai ir Jungtinei Karalystei leidžiama 2003 m. tyrimuose dėl žemės ūkio valdų struktūros naudoti jau turimą informaciją iš kitų šaltinių nei statistiniai tyrimai. Naudojami šaltiniai išvardyti šio reglamento I priede.2. 1 dalyje nurodytos valstybės narės imasi būtinų priemonių užtikrinti, kad ši informacija būtų bent tokios pat kokybės kaip informacija, gauta iš statistinių tyrimų.2 straipsnisIki II priede nurodytų terminų valstybės narės pateikia 2003 m. tyrimų dėl žemės ūkio valdų struktūros patvirtintus atskirų tyrimų duomenis.3 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. sausio 16 d.Komisijos varduFranz FischlerKomisijos narys[1] OL L 56, 1988 3 2, p. 1.[2] OL L 24, 2002 1 26, p. 16.--------------------------------------------------I PRIEDASŠaltiniai, išskyrus statistinius tyrimus, kuriais leidžiama naudotis atliekant 2003 m. tyrimus dėl žemės ūkio valdų struktūrosDanija | Integruota administravimo ir kontrolės sistema |Vokietija | Integruota administravimo ir kontrolės sistema |Nyderlandai | Integruota administravimo ir kontrolės sistema Nacionalinis ūkių registras |Austrija | Integruota administravimo ir kontrolės sistema Galvijų identifikavimo ir registravimo sistema |Švedija | Integruota administravimo ir kontrolės sistema Galvijų identifikavimo ir registravimo sistema |Jungtinė Karalystė | Integruota administravimo ir kontrolės sistema Galvijų identifikavimo ir registravimo sistema Ekologinės žemdirbystės registras |--------------------------------------------------II PRIEDASPatvirtintų atskirų tyrimų duomenų perdavimo Eurostatui terminai:Valstybė narė | Tyrimo laikotarpis | Terminas |Belgija | 2003 m. gegužė | 2004 8 31 |Danija | 2003 m. gegužė | 2004 8 31 |Vokietija | 2003 gegužė - birželis | 2004 12 31 |Graikija | 2003 m. lapkritis – gruodis | 2004 12 31 |Ispanija | 2003 m. spalis - gruodis | 2004 12 31 |Prancūzija | 2003 m. spalis - gruodis | 2004 12 31 |Airija | 2003 m. birželis - rugpjūtis | 2004 8 31 |Italija | 2003 m. spalis - gruodis | 2004 12 31 |Liuksemburgas | 2003 gegužė - birželis | 2004 8 31 |Nyderlandai | 2003 m. balandis - birželis | 2004 8 31 |Austrija | 2003 m. gruodis | 2004 12 31 |Portugalija | 2003 m. lapkritis – 2004 m. vasaris | 2004 12 31 |Suomija | 2003 m. gegužė ir lapkritis | 2004 8 31 |Švedija | 2003 m. birželis | 2004 8 31 |Jungtinė Karalystė | 2003 m vasaris - spalis | 2004 8 31 |--------------------------------------------------